寧陽鐵路

寧陽鐵路，又叫新寧鐵路，係中國廣東一條鐵路，係清末新寧華僑陳宜禧營造。條路係繼潮汕鐵路之後，中國第二條商辦鐵路。佢亦係全部唔靠外國錢同人起嘅鐵路。籌建之時，陳宜禧向美國華僑集資，曾經係華僑喺中國最成功嘅投資事業。之不過條鐵路喺日本入侵廣東之時，拆咗來起黔桂鐵路。戰後局勢動盪，最後都起唔返。

中國鐵路